**PAKKUMUSKUTSE EHITUSTÖÖDE OMANIKUJÄRELEVALVE TEENUSE OSUTAMISEKS**

# PAKKUMUSE esitamise ettepanek ja Pakkumusega seotud üldtingimused

Käesoleva pakkumuskutsega teeb *korteriühistu täispikk nimi* (edaspidi nimetatud hankija)ettepaneku pakkumuse esitamiseks majandus- ja taristuministri 16.05.2022.a määruse nr 38 „Korterelamute rekonstrueerimise erakorralise toetuse andmise tingimused ja kord“ (edaspidi nimetatud Määrus) alusel toetatavate ehitustööde omanikujärelevalve teenuse osutamiseks.

Järgnevalt toob hankija välja pakkumusega seotud põhinõuded:

* Pakkumuskutse esitamisel ja pakkumuste võtmisel lähtub hankija Määruses toodud tingimustest, pakkumuse esitamisel on ka pakkuja kohustatud lähtuma lisaks käesolevas pakkumuskutses toodule, Määruses toodud nõuetest.
* Omanikujärelevalve teenuse hiliseim tähtaeg on *päev.kuu.aasta,* arvestades, et ehitustööde teostamise hiliseim tähtaeg on märkida *päev. kuu.aasta.*
* Omanikujärelevalve teenuse eeldatav maksumus on kuni *märkida summa* eurot*.* Hankijal on õigus lükata kõik eelnimetatud summast suuremad pakkumused ilma hindamata tagasi, kuna need ületavad hankija rahalisi võimalusi.
* Pakkumuste esitamise tähtaeg on märkida ***päev. kuu. aasta*** *(jätta tähtajaks vähemalt 14 kalendripäeva)* kell *märkida kellaaeg.* Nimetatud tähtajast hiljem esitatud pakkumusi ei võeta vastu ning need lükatakse ilma sisulise hindamiseta tagasi.
* Pakkumus peab olema jõus vähemalt 3 kuud arvates pakkumuse esitamisest.
* Pakkumus tuleb eelmises punktis nimetatud tähtajaks esitada hankija e-posti aadressile: *märkida e-posti aadress.*
* Hankija ei anna pakkujale ette pakkumusvormi. Pakkujal on õigus esitada pakkumus oma vormil, kuid selles peab kajastuma vähemalt järgnev: a) omanikujärelevalve teenuse kogumaksumus; b) pakkumuse jõusoleku aeg; c) teenuse osutamise eest vastutava isiku andmed ning kvalifikatsioon; d) tõend, et pakkuja on õigustatud omanikujärelevalve teenust pakkuma- kui vastav info kajastub avalikus registris, ei ole vaja eraldi tõendit esitada; e) kinnitus, et pakkujal ega tema esindajatel ei ole kehtivaid karistusi; g) kinnitus, et pakkujal puuduvad riiklike ja kohalike maksude ja maksete võlad; e) vajadusel muu asjakohane info, mida pakkuja soovib lisada.
* Pakkumus ning selle lisadokumendid tuleb esitada eesti keeles.
* Pakkumus peab olema pakkuja esindaja poolt allkirjastatud. Juhul, kui pakkumuse allkirjastanud isiku esindusõigus ei selgu Äriregistrist, tuleb pakkumusega lisada kaasa ka vastava isiku volitus. Pakkumus ja selle lisadokumendid tuleb allkirjastada ühes digikonteineris.
* Hankija vaatab esitatud pakkumused läbi, hinnates nende punktis 2 toodud nõuetele vastavust. Eduka pakkuja väljaselgitamise järgselt koostab hankija lepingu sõlmimise otsuse, mis esitatakse kõigile pakkujatele hiljemalt 3 tööpäeva jooksul arvates vastava otsuse tegemisest.
* Hankija ei anna edukale pakkujale ette lepingu vormi, edukal pakkujal on lubatud teha ettepanek sõlmida leping tema vormile. Sõlmitav leping peab olema kooskõlas käesolevas pakkumuskutses, selle lisas ning pakkumuses toodud tingimustega. Lepingu ja käesoleva pakkumuskutse vahelise ebakõla ilmnemisel lähtuvad pooled käesolevas pakkumuskutses toodust.

# Pakkujale esitatavad nõuded- ja kvalifitseerimistingimused ning pakkumuse hindamiskriteeriumid

* 1. Lisaks käesoleva pakkumuskutse punktis 1 toodud nõuetele, mille täitmata jätmisel on hankijal õigus pakkuja ilma pakkumust sisuliselt hindamata, kõrvaldada, peab pakkuja vastama järgnevatele kvalifitseerimistingimustele:

Pakkuja peab olema esitanud majandustegevuse registris majandustegevusteate tegevusalal „Elektritööd“ ja omanikujärelevalvet teostav isik omab vajalikku pädevus- või kutsetunnistust. Eeltoodud nõue loetakse täidetuks ka juhul, kui pakkuja tõendab eeltooduga samaväärset registreeringut või on esitanud samaväärse teate (juhul kui nii tuleneb kohalduvast õigusest).

* 1. Pakkumuste hindamisel võtab hankija aluseks järgnevad hindamiskriteeriumid:

Pakkumuse maksumus - 100 protsenti osakaalust. Maksumuse hindamine ja kõrgeima punktisumma saava pakkuja väljaselgitamine toimub järgmise metoodika alusel -madalaima maksumusega pakkumus saab maksimaalse arvu punkte; teised pakkumused saavad punkte proportsionaalselt vähem ja arvutatakse valemiga:

„madalaim pakkumuse maksumus“ / „hinnatava pakkumuse maksumus“ \* osakaal.

# Selgituste küsimine

Pakkujal, kellele on esitatud käesolev pakkumuskutse, on õigus küsida hankijalt selgitusi kirjalikku taasesitamist võimaldavas vormis, edastades vastavad küsimused käesoleva pakkumuskutse punktis 1 nimetatud hankija e-posti aadressile. Hankija vastab küsimustele, mis on esitatud vähemalt 5 kalendripäeva enne pakkumuste esitamise tähtaega. Juhul, kui küsimused esitatakse eelnimetatud tähtajast hiljem, ei ole hankija kohustatud neile vastama.

(allkirjastatud digitaalselt)

*KÜ esindaja ees- ja perekonnanimi*

*Esindusõiguse alus (märkida juhatuse liige või muu alus)*